**О П Ш Т И Н А Б Е Р А Н Е**

**П Р Е Д Л О Г**

**ОДЛУКЕ О ИЗМЈЕНАМА И ДОПУНАМА ОДЛУКЕ О ОРГАНИЗОВАЊУ ЈАВНЕ УСТАНОВЕ „ПОЛИМСКИ МУЗЕЈ“ БЕРАНЕ**

**Беране, децембар 2015. године**

На основу члана 45 став 1 тачка 2 и члана 51 став 3 Закона о локалној самоуправи („Службени лист РЦГ“, бр.42/03, 28/04, 75/05, 13/06 и „Службени лист ЦГ“, бр. 88/09 , 03/10 и 38/12), члана 36 став 2 Закона о култури („Службени лист ЦГ“, бр.49/08 и 16/11, 40/11, 38/12), члана 57 у вези са чл. 58 Закона о заштити лица и имовине („Службени лист ЦГ“, бр.1/14), члана 33 став 1 тачка 2 Статута општине Беране („Службени лист РЦГ-општински прописи“, бр.21/04 и 34/06 и „Службени лист ЦГ“, бр. 06/11 ), и члана 6 Одлуке о организовању Јавне установе Полимски музеј Беране („Службени лист ЦГ-Општински прописи ,“ бр.09/09, 29/09 и 13/12), Скупштина општине Беране, на сједници одржаној дана \_\_. \_\_. \_\_\_\_. године, **д о н и ј е л а** **ј е :**

**О Д Л У К У**

**О ИЗМЈЕНАМА И ДОПУНАМА ОДЛУКЕ О ОРГАНИЗОВАЊУ ЈАВНЕ УСТАНОВЕ „ПОЛИМСКИ МУЗЕЈ“ БЕРАНЕ**

**Члан 1**

 У Одлуци о организовању Јавне установе „Полимски музеј“ Беране („Службени лист ЦГ“, бр. 9/09, 29/09 и 13/12), у члану 5 став 1, послије алинеје 5 додаје се алинеја 6 која гласи:

 - врши заштиту своје имовине и запослених организовањем

 унутрашње службе заштите“.

 Досадашња алинеја 6 постаје алинеја 7.

**Члан 2**

Oва Одлука ступа на снагу осмог дана од дана објављивања у „Сл.листу Црне Горе“-општински прописи.

**СКУПШТИНА ОПШТИНЕ БЕРАНЕ**

**Број:02-030-**

**Беране,\_\_\_\_\_\_\_\_\_\_\_\_\_2015.године Предсједник Скупштине**

 **Горан Киковић**

**О б р а з л о ж е њ е**

 **Правни основ** за доношење ове Одлуке садржан је у члану 45 став 1 тачка 2 и члану 51 став 3 Закона о локалној самоуправи , прописано је да Скупштина доноси прописе и друге опште акте и да се одлуком одлучује о правима и обавезама грађана, оснивају јавне службе и одлучује о другим питањима, у складу са законом и статутом општине. Чланом 36 став 2 Закона о култури прописано је да се промјена назива, дјелатности и сједишта установе врши оснивачким актом установе.Чланом 57 Закона о заштити лица и имовине је прописано да правна лица могу да организују унутрашње службе заштите. Чланом 33 став 1 тачка 2 Статута општине Беране прописано je да Скупштина доноси одлуке и друге опште акте. Чланом 6 Одлуке о организовању Јавне установе Полимски музеј Беране, прописано је да се промјена назива, дјелатности и сједишта Полимског музеја врши оснивачким актом.

 **Разлози** за доношење ове одлуке садржани су у члану 57 Закона о заштити лица и имовине Црне Горе, којим је прописано да ради заштите своје имовине и запослених привредно друштво, друго правно лице и предузетник могу да организују унутрашњу службу заштите.

 Представници Директоратa за безбједоносно заштитне послове и надзор Министарства унутрашњих послова Црне Горе, вршећи инспекцијску контролу у ЈУ „Полимски музеј“ - Беране, дана 02.10.2014. године, констатовали су неправилности у раду унутрашње службе која се бави заштитом имовине и запослених.

 С тим у вези, у ЈУ „Полимски музеј“- Беране, предузели су радње на отклањању утврђених неправилности. Радници службе унутрашње заштите ЈУ „Полимски музеј“- Беране добили су сертификате за обављање ове врсте послова, са стеченим звањем - Заштитар лица и имовине, послате су пријаве за полагање државног испита, те именован руководилац Службе заштите, израђене су књиге за евиденцију рада Службе, у складу са Законом о заштити имовине и лица (седам књига различитих намјена), Елаборат тахничке опремљености у складу са прописима о заштити од пожара, крађе и других хаварија и злоупотреба, Правилник о знаку Службе заштите ЈУ „Полимски музеј“Беране, Правилник о униформи Службе заштите, Правилник о начину понашања радника заштитарске службе. У току је уградња видео-надзора.

 Организовањем унутрашње Службе заштите, на начин прописан Законом о заштити лица и имовине Црне Горе,створени су услови за спријечавање угрожавања безбједности лица и имовине и противправне радње усмјерене према лицима и имовини која се штити.

 У унутрашњој Служби заштите распоредиће се лица која су у радном односу у установи и посједују наведене, одговарајуће дозволе за вршење послова заштите.

 За реализацију ове Одлуке, није потребно посебно издвајање средстава из Буџета Општине Беране, по основу зарада и других примања за запослене у Служби унутрашње заштите, у ЈУ „Полимски музеј“- Беране.

С изложених разлога предлажемо одборницима да предложену Одлуку усвоје као у тексту предлога.

Секретаријат за општу управу и друштвене дјелатности